
ΤΕΥΧΟΣ ΔΕΥΤΕΡΟ 


Αρ 


. Φύλλου 57 


ΑΠΟΦΑΣΕΙΣ 

Αριθμ. 309/3313 

Μεταφορά και ανακατανομή αρμοδιοτήτων του 
άρθρου 69Γ του ν. 4270/2014 στις υφιστάμενες 
οργανικές μονάδες της Γενικής Διεύθυνσης Οι¬ 
κονομικών Υπηρεσιών του Υπουργείου Αγροτι¬ 
κής Ανάπτυξης και Τροφίμων. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) της παραγράφου 2 του άρθρου 69Γ του ν. 4270/2014 
«Αρχές δημοσιονομικής διαχείρισης και εποπτείας (εν¬ 
σωμάτωση της Οδηγίας 201 1/85/ΕΕ) - δημόσιο λογιστι¬ 
κό και άλλες διατάξεις» (ΑΊ43), όπως το άρθρο αυτό 
προστέθηκε με την παράγραφο 24 του άρθρου 10 του 
ν. 4337/2015 (ΑΊ29) και τροποποιήθηκε με την παρά¬ 
γραφο 6 του άρθρου ένατου του ν. 4393/2016 (ΑΊ06) 
και την παράγραφο 4 του άρθρου 58 του ν. 4438/2016 
(Α'220), 

β) του π.δ. 107/2014 (ΑΊ 74) «Οργανισμός Υπουργείου 
Αγροτικής Ανάπτυξης και Τροφίμων», όπως ισχύει, 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

2. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών,Αναπληρωτών Υπουργών και Υφυ¬ 
πουργών» (ΑΊ 16). 

3. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

4. Το π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α'206). 


5. Την αριθμ. 2/16570/0026/13-5-2016 απόφαση του 
Υπουργού και Αναπληρωτή Υπουργού Οικονομικών 
«Καθορισμός διαδικασίας και εξειδίκευση μεταφερόμε- 
νων αρμοδιοτήτων από τις Υπηρεσίες Δημοσιονομικού 
Ελέγχου/Ειδικό Λογιστήριο στις Οικονομικές Υπηρεσίες 
Φορέων της Γενικής Κυβέρνησης» (ΒΊ 381). 

6. Την αριθμ. Υ29/8-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β'2168). 

7. Την αριθ. 602/141870/16-12-2016 εισήγηση του 
προϊσταμένου Γενικής Διεύθυνσης Οικονομικών Υπη¬ 
ρεσιών του Υπουργείου Αγροτικής Ανάπτυξης και Τρο- 
φίμων. 

8. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Μεταφορά και κατανομή αρμοδιοτήτων 

Μεταφέρονται και κατανέμονται στις υφιστάμενες ορ¬ 
γανικές μονάδες της Γενικής Διεύθυνσης Οικονομικών 
Υπηρεσιών του Υπουργείου Αγροτικής Ανάπτυξης και 
Τροφίμων, η οποίασυνεστήθημετοάρθρου3τουπ.δ. 107/ 
2014 (ΑΊ 74), οι αρμοδιότητες της παρ. 1 του άρθρου 
69Γ του ν. 4270/2014, όπως αυτές εξειδικεύθηκαν με 
αριθμ. 2/16570/0026/13-5-2016 (ΒΊ 381) απόφαση του 
Υπουργού και Αναπληρωτή Υπουργού Οικονομικών, ως 
ακολούθως: 

α) Το Τμήμα Εκτέλεσης Προϋπολογισμού (Τακτικού 
και ΠΔΕ) της Διεύθυνσης Οικονομικής Διαχείρισης με¬ 
τονομάζεται σεΤμήμα Εκτέλεσης Προϋπολογισμού (Τα¬ 
κτικού, ΠΔΕ καιΤΓΚ) και ασκεί πέραν των αρμοδιοτήτων 
του και τις ακόλουθες: 

1) Την κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανομένων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων. 

2) Τον έλεγχο τήρησης των περί ανάληψης υποχρεώ¬ 
σεων διατάξεων και παροχή βεβαίωσης επί των σχεδίων 
των σχετικών πράξεων, για την ύπαρξη της απαιτούμε- 
νης πίστωσης και για την υπέρβαση του οριζόμενου κάθε 
φορά από το αρμόδιο όργανο ποσοστού διάθεσης της 
πίστωσης. 

3) Την σύνταξη έκθεσης προς την αρμόδια Δ.Υ.Ε.Ε. 
σύμφωνα με τις διατάξεις της παρ. 3δ του άρθρου 66 
του ν. 4270/2014 όπως ισχύει και του περί ανάληψης 
υποχρεώσεων από τους διατάκτες προεδρικού διατάγ¬ 
ματος (π.δ. 80/2016). 

4) Τον έλεγχο νομιμότητας και κανονικότητας καθώς 
και την εκκαθάριση των δαπανών του Υπουργείου καθώς 
και του Ταμείου Γεωργίας και Κτηνοτροφίας, με βάση τα 
πλήρη και νόμιμα δικαιολογητικά αυτών. 

5) Την έκδοση τίτλου για την πληρωμή των δαπανών 
του Υπουργείου καθώς και του Ταμείου Γεωργίας και 
Κτηνοτροφίας, μέσα στα καθοριζόμενα κατά μήνα όρια 
πληρωμών εντός της προβλεπόμενης προθεσμίας από 
το ευρωπαϊκό και εθνικό κανονιστικό πλαίσιο. 

6) Τη σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθαρι- 
ζόμενων δαπανών και την υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων και στη Γε¬ 
νική Διεύθυνση Δημοσιονομικών Ελέγχων του Γενικού 
Λογιστηρίου του Κράτους (ΓΛΚ), σύμφωνα με τα οριζόμε¬ 
να στην παράγραφο 1 του άρθρου 26 του ν. 4270/2014. 

7) Την σύνταξη έκθεσης προς την αρμόδια Υπηρεσία 
προκειμένου να κινηθεί η διαδικασία του επιτόπιου 
ελέγχου. 

8) Την τακτοποίηση των χρηματικών ενταλμάτων προ¬ 
πληρωμής. 

9) Την καταχώρηση των στοιχείων των δικαιούχων 
δαπανών και την τήρηση του μητρώου αυτών. 

10) Την έκδοση συμψηφιστικών ενταλμάτων (τακτι¬ 
κών και προπληρωμής) για την εμφάνιση των εξόδων 
που βαρύνουν το Πρόγραμμα Δημοσίων Επενδύσεων 
στη δημόσια ληψοδοσία καθώς και την έκδοση λοιπών 
συμψηφιστικών ενταλμάτων όπου προβλέπεται. 

11) Την παροχή απόψεων στα Δικαστήρια, την εκτέ¬ 
λεση των δικαστικών αποφάσεων και την κοινοποίηση 
στην αρμόδια Δημοσιονομική Υπηρεσία Εποπτείας και 
Ελέγχου (Δ.Υ.Ε.Ε) των δικαστικών αποφάσεων από τις 
οποίες προκύπτει επιβάρυνση στον προϋπολογισμό του 
Υπουργείου καθώς και του προϋπολογισμού του Ταμείου 
Γεωργίας και Κτηνοτροφίας. 

12) Την αποκατάσταση των παγίων προκαταβολών. 

13) Την έκδοση επιτροπικών ενταλμάτων για τη με¬ 
ταβίβαση πιστώσεων στους δευτερεύοντες διατάκτες. 

14) Την τήρηση των λογιστικών βιβλίων που προβλέ- 
πονται από τις ισχύουσες διατάξεις. 

15) Την τήρηση των Μητρώων Δεσμεύσεων (Τακτικού 
προϋπολογισμού, Π.Δ.Ε. και Τ.Γ.Κ.) για τις δαπάνες αρμο- 
διότητος του Τμήματος. 

16) Την εισήγηση αρμοδίωςγιατον καταλογισμό δη¬ 
μοσίου υπολόγου, καθώς και λαβόντα αχρεώστητης 
πληρωμής. 

17) Τη συγκέντρωση δεδομένων από το Μητρώο Δε¬ 
σμεύσεων και υποβολή σχετικών αναφορών στη Δ/νση 
Προϋπολογισμού και Δημοσιονομικών Αναφορών. 

18) Την παρακολούθηση μηνιαίως σε ξεχωριστή κατά¬ 
σταση των εγγραφών που γίνονται στα λογιστικά βιβλία 
του φορέα για κάθε δευτερεύοντα διατάκτη. 


19) Την παρακολούθηση του βιβλίου υπολόγων και 
εισήγηση στον ΓΔΟΥ για την έκδοση εντολών προς τους 
οικείους εκκαθαριστές αποδοχών για επίσχεση των απο¬ 
δοχών δημοσίων υπολόγων που καθυστερούν την από¬ 
δοση λογαριασμού, καθώς και εισήγηση στον αρμόδιο 
Επίτροπο του Ελεγκτικού Συνεδρίου για καταλογισμό 
του υπερήμερου υπολόγου, σύμφωνα με τις κείμενες 
διατάξεις. 

20) Την μέριμνα για την αποτροπή συσσώρευσης 
οφειλών. 

β) Το Τμήμα Εκκαθάρισης Αποδοχών της Διεύθυνσης 
Οικονομικής Διαχείρισης ασκεί πέραν των αρμοδιοτή¬ 
των του και τις ακόλουθες αρμοδιότητες για δαπάνες 
αποδοχών, συντάξεων, πρόσθετων αμοιβών, αποζημι¬ 
ώσεων και με οποιαδήποτε άλλη ονομασία καταβαλλό¬ 
μενων απολαβών του πάσης φύσεως προσωπικού του 
Υπουργείου, των φυσικών προσώπων με οποιοσδήποτε 
τύπου μίσθωσης έργου ή παροχής ανεξάρτητων υπηρε- 
σιώνή έμμισθης εντολής, καθώς και αποζημιώσεων φοι¬ 
τητών και σπουδαστών για την πρακτική τους άσκηση 
σε Υπηρεσίες του Υπουργείου: 

1) Την κατάρτιση του σχεδίου απόφασης ανάληψης 
υποχρεώσεων, κατόπιν τεκμηριωμένου αιτήματος του 
διατάκτη και καταχώρηση των αναλαμβανομένων δε¬ 
σμεύσεων στα οικεία λογιστικά βιβλία και στο Μητρώο 
Δεσμεύσεων, σύμφωνα με τις διατάξεις του περί ανά¬ 
ληψης υποχρεώσεων από τους διατάκτες προεδρικού 
διατάγματος (π.δ. 80/2016) 

2) Τον έλεγχο τήρησης των περί ανάληψης υποχρε¬ 
ώσεων διατάξεων και την παροχή βεβαίωσης επί των 
σχεδίων των σχετικών πράξεων για την ύπαρξη της 
απαιτούμενης πίστωσης και για τη μη υπέρβαση του 
οριζόμενου κάθε φορά από το αρμόδιο όργανο ποσο¬ 
στού διάθεσης της πίστωσης. 

3) Τη σύνταξη έκθεσης προςτην αρμόδια Δ.Υ.Ε.Ε. σύμ¬ 
φωνα με τις διατάξεις της παραγράφου 3.δ. του άρθρου 
66 του ν. 4270/2014 όπως ισχύει και του περί ανάληψης 
υποχρεώσεων προεδρικού διατάγματος. 

4) Τον έλεγχο και την εκκαθάριση των δαπανών αρ¬ 
μοδιότητας του Τμήματος με βάση πλήρη και νόμιμα 
δικαιολογητικά αυτών. 

5) Την έκδοση τίτλου για την πληρωμή των δαπανών, 
σε συνεργασία με την Ενιαία Αρχή Πληρωμών, μέσα στα 
καθοριζόμενα κατά μήνα όρια πληρωμών και εντόςτων 
προβλεπομένων προθεσμιών από το ευρωπαϊκό και 
εθνικό κανονιστικό πλαίσιο 

6) Τη σύνταξη έκθεσης επί διαφωνιών με το διατάκτη 
ως προς τη νομιμότητα και κανονικότητα των εκκαθαρι- 
ζόμενων δαπανών και την υποβολή της μετά του σχετι¬ 
κού φακέλου στη Διεύθυνση Συντονισμού και Ελέγχου 
Εφαρμογής Δημοσιολογιστικών Διατάξεων και στη Γε¬ 
νική Διεύθυνση Δημοσιονομικών Ελέγχων του Γενικού 
Λογιστηρίου του Κράτους (ΓΛΚ), σύμφωνα με τα οριζόμε¬ 
να στην παράγραφο 1 του άρθρου 26 του ν. 4270/2014. 

7) Την σύνταξη έκθεσης προςτην αρμόδια Υπηρεσία 
προκειμένου να κινηθεί η διαδικασία του επιτόπιου 
ελέγχου. 

8) Τ ην τακτοποίηση των χρηματικών ενταλμάτων προ¬ 
πληρωμής. 

9) Την τήρηση του Μητρώου Δεσμεύσεων για τις δα¬ 
πάνες αρμοδιότητας του Τμήματος. 

10) Εισήγηση αρμοδίως για καταλογισμό δημοσίου 
υπολόγου καθώς και λαβόντα αχρεώστητης πληρωμής. 

11) Την μέριμνα για την αποτροπή συσσώρευσης 
οφειλών 

12) Την παροχή απόψεων στα Δικαστήρια, την εκτέ¬ 
λεση των δικαστικών αποφάσεων και την κοινοποίηση 
στην αρμόδια Δημοσιονομική Υπηρεσία Εποπτείας και 
Ελέγχου (Δ.Υ.Ε.Ε) των δικαστικών αποφάσεων από τις 
οποίες προκύπτει επιβάρυνση στον προϋπολογισμό του 
Υπουργείου καθώς και του προϋπολογισμού τουΤαμείου 
Γεωργίας και Κτηνοτροφίας. 

13) Την τήρηση Μητρώου του πόσης φύσεως προσω¬ 
πικού του Υπουργείου. 

14) Την παροχή βεβαίωση επί των πράξεων διορισμών, 
εντάξεων, μετατάξεων, αποσπάσεων και προαγωγών του 
προσωπικού κάθε κατηγορίας του Υπουργείου, για την 
ύπαρξη σχετικών προβλέψεων στον προϋπολογισμό 
του. 

15) Την παροχή στοιχείων, βεβαιώσεων και οδηγιών 
αναφορικά με αποδοχές, πρόσθετες αμοιβές, αποζημι¬ 
ώσεις, κρατήσεις κ.λπ. για το πάσης φύσεως προσωπικό 
του Υπουργείου. 

γ)ΤοΤμήμαΤακτικού Προϋπολογισμού και Μεσοπρό¬ 
θεσμου Πλαισίου Δημοσιονομικής Στρατηγικής (ΜΠΔΣ) 
της Διεύθυνσης Προϋπολογισμού και Δημοσιονομικών 
Αναφορών μετονομάζεται σεΤμήμαΤακτικού Προϋπο¬ 
λογισμού και Μεσοπρόθεσμου Πλαισίου Δημοσιονομι¬ 
κής Στρατηγικής (ΜΠΔΣ) και Πληρωμών και ασκεί πέραν 
των αρμοδιοτήτων του και τις ακόλουθες: 

1) Την παραγωγή στο Ολοκληρωμένο Πληροφοριακό 
Σύστημα Δημοσιονομικής Πολιτικής (ΟΠΣΔΠ) ηλεκτρο¬ 
νικών εντολών μεταφοράς και πίστωσης λογαριασμού 
προς τηνΤράπεζα της Ελλάδος για την εξόφληση των εκ- 
διδόμενων χρηματικών ενταλμάτων (τακτικών και προ¬ 
πληρωμής) με πίστωση των τραπεζικών λογαριασμών 
των δικαιούχων και την απόδοση των διενεργούμενων 
κρατήσεων υπέρ τρίτων σε αυτούς. 

2) Την μέριμνα για τη διενέργεια συμψηφισμών και 
την απόδοση στο Δημόσιο και στα οικεία ασφαλιστικά 
ταμεία των οφειλών των δικαιούχων που αναγράφονται 
στις σχετικές βεβαιώσεις φορολογικών και ασφαλιστι¬ 
κών οφειλών. 

3) Την ενημέρωση των δικαιούχων και των φορέων για 
την έκδοση χρηματικών ενταλμάτων και την πληρωμή 
των δικαιούχων. 

4) Την καταχώρηση των στοιχείων κατασχέσεων και 
εκχωρήσεων στα τηρούμενα μητρώα. 

5) Τη μηνιαία δήλωση στη μηχανογραφική εφαρμογή 
της Ε.Α.Π. των σχετικών χρηματικών ενταλμάτων. 

Άρθρο 2 

Ανακατανομή αρμοδιοτήτων 

Ανακατανέμονται οι ακόλουθες αρμοδιότητες στις 
υφιστάμενες οργανικές μονάδες της Γενικής Διεύθυν¬ 
σης Οικονομικών Υπηρεσιών του Υπουργείου Αγροτικής 
Ανάπτυξης και Τροφίμων, ως εξής: 


α) Από τοΤμήμα Εκτέλεσης Προϋπολογισμού (Τακτι¬ 
κού, ΠΔΕ καιΤΓΚ) της Διεύθυνσης Οικονομικής Διαχείρι¬ 
σης μεταφέρονται στο Τμήμα Τακτικού Προϋπολογισμού 
και Μεσοπρόθεσμου Πλαισίου Δημοσιονομικής Στρατη¬ 
γικής (ΜΠΔΣ) της Διεύθυνσης Προϋπολογισμού και Δη¬ 
μοσιονομικών Αναφορών, οι ακόλουθες αρμοδιότητες: 

1. Η προώθηση αιτημάτων εγγραφής θέσεων και αυξο¬ 
μείωσης πιστώσεων στις περιπτώσεις διορισμών, μετα¬ 
τάξεων και αποσπάσεων σε υπηρεσίες του Υπουργείου. 

2. Η μέριμνα για την καταβολή εισφορών σε διεθνείς 
οργανισμούς. 

β) Από τοΤμήμα Εκτέλεσης Προϋπολογισμού (Τα¬ 
κτικού, ΠΔΕ καιΤΓΚ) της Διεύθυνσης Οικονομικής Δι¬ 
αχείρισης μεταφέρεται στο Τμήμα Παρακολούθησης 
Εποπτευόμενων και Άλλων Φορέων της Διεύθυνσης 
Προϋπολογισμού και Δημοσιονομικών Αναφορών, η 
ακόλουθη αρμοδιότητα: 

1. Η προώθηση αιτημάτων εγγραφής θέσεων και 
αυξομείωσης πιστώσεων στις περιπτώσεις διορισμών, 
μετατάξεων και αποσπάσεων σε υπηρεσίες των εποπτευ¬ 
όμενων Νομικών Προσώπων του Υπουργείου. 

γ) Από το Τμήμα Εκτέλεσης Προϋπολογισμού (Τακτι¬ 
κού, ΠΔΕ και ΤΓΚ) της Διεύθυνσης Οικονομικής Διαχεί¬ 
ρισης μεταφέρεται στο Τμήμα Προϋπολογισμού Δημο¬ 
σίων Επενδύσεων της Διεύθυνσης Προϋπολογισμού και 
Δημοσιονομικών Αναφορών, η ακόλουθη αρμοδιότητα: 

1) Η έκδοση εντολών κατανομής του Προγράμματος 
Δημοσίων Επενδύσεων (ΠΔΕ) για την πίστωση των λο¬ 
γαριασμών των έργων που τηρούνται στην Τράπεζα της 
Ελλάδας και η παρακολούθηση των κατανομών και των 
απορροφήσεων των εγκεκριμένων πιστώσεων στο ΠΔΕ, 
καθώς και συγκέντρωση οικονομικών στοιχείων για τις 
επιμέρους κινήσεις των τραπεζικών λογαριασμών των 
έργων που τηρούνται στηνΤράπεζατης Ελλάδος, καθώς 
και έλεγχος και επεξεργασία των γενικών απολογιστικών 
στοιχείων. 

Άρθρο 3 

Οι υπάλληλοι που κατά την έναρξη ισχύος του παρό¬ 
ντος προΐστανται στις οργανικές μονάδες που με τις δια¬ 
τάξεις της παρούσας απόφασης μετονομάζονται εξακο¬ 
λουθούν ν' ασκούν καθήκοντα προϊσταμένου στις ίδιες 
οργανικές μονάδες. 

Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιανουάριου 2017 
Οι Υπουργοί 

Αναπληρωτής Υπουργός Διοικητικής 
Οικονομικών Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

Αγροτικής Ανάπτυξης και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'57/18.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























